สวัสดีค่ะ..มีความกังวลค่ะตอนนี้ ประจำเดือนมาล่าสุด 15 มีนาคม ปกติแล้วประจำเดือนจะมาตรงทุกๆเดือน (28-29 วัน ประจำเดือนจะมา) แต่วันนี้ 29 เมษายน ประจำเดือนยังไม่มาค่ะ ซึ่งตรวจครรภ์โดยปัสสาวะในช่วงเช้าของวันที่ 20 - 21 เมษายน และ 27 เมษายน ได้ผลลบ จึงไปตรวจเลือดหาค่าที่โรงพยาบาลค่ะ ปรากฏว่าไม่มีการตั้งครรภ์เกิดขึ้น จึงกังวลว่ามีอะไรผิดปกติในร่างกายหรือไม่ปล.แต่ในช่วงตั้งแต่สิ้นเดือน ก.พ.จนถึง ก่อนช่วงสงกรานต์ ดิฉันเริ่มออกกำลังโดยการวิ่งวันละประมาณ 3-5 กิโลฯ อาทิตย์ ละ 5-6 วัน ค่ะ ไม่แน่ใจว่ามีผลกับฮอร์โมนในร่างกายหรือเปล่าคะ และ สามารถทำอะไรได้บ้างเพื่อให้ประจำเดือนมาปกติ เช่น ทานยาสตรีเบนโลได้หรือไม่คะ (ไม่เคยทาน) เพราะกังวลมากค่ะ รบกวนคุณด้วยนะคะ ... ขอบค่ะ
สวัสดีค่ะ ประจำเดือนมาช้าอาจมีสาเหตุได้จาก1. ตั้งครรภ์2. โรคทางกายอื่นๆที่ทำให้ฮอร์โมนผิดปกติ เช่นโรคไทรอยด์ โรคเนื้องอกต่อมใต้สมอง3. โรคเกี่ยวกับมดลูกและรังไข่ เช่นมีถุงน้ำในรังไข่ พังผืดในมดลูก ทำให้ประจำเดือนมาผิดปกติ4 ความเครียด การพักผ่อนน้อย5 การออกกำลังกายหนักจนเกินไปหากตรวจการตั้งครรภ์โดยแพทย์แล้วไม่พบว่ามีการตั้งครรภ์ อาจจะต้องหาสาเหตุอื่นต่อไป ซึ่งการวินิจฉัยโรคเกี่ยวกับมดลูกและรังไข่อาจใช้การอัลตราซาวน์หน้าท้องช่วย ส่วนโรคไทรอยด์อาจตรวจได้จากการตรวจเลือดค่ะ แนะนำกลับไปพบแพทย์เพื่อตรวจเพิ่มเติมนะคะการดูแลตัวเองเบื้องต้น ไม่ควรซื้อยาสตรีเบนโลมารับประทานเอง เพราะอาจทำให้ฮอร์โมนแปรปรวนกว่าเดิม หากจะมีเพศสัมพันธ์ควรป้องกันด้วยถุงยางอนามัยหรือยาคุมกำเนิด